CELEX: 62021TN0662
Language: ro
Date: 2021-10-15 00:00:00
Title: Cauza T-662/21: Acțiune introdusă la 15 octombrie 2021 – Troy Chemical Company/Comisia

6.12.2021   
            
            
               RO
            
            
               Jurnalul Oficial al Uniunii Europene
            
            
               C 490/51
            
         
      Acțiune introdusă la 15 octombrie 2021 – Troy Chemical Company/Comisia
      (Cauza T-662/21)
      (2021/C 490/61)
      Limba de procedură: engleza
      
         Părțile
      
      
         Reclamantă: Troy Chemical Company BV (Delft, Țările de Jos) (reprezentanți: D. Abrahams, Ł. Gorywoda și Z. Romata, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea în totalitate a Deciziei C (2021) 5968 final a pârâtei din 5 august 2021 prin care se refuză în parte accesul la documentele solicitate de reclamantă în temeiul Regulamentului (CE) nr. 1049/2001 (1);
               
            
                  —
               
               
                  admiterea cererii de judecare a cauzei potrivit procedurii accelerate conform articolelor 151 și 152 din Regulamentul de procedură al Tribunalului;
               
            
                  —
               
               
                  dispunerea oricăror alte măsuri necesare soluționării cauzei;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă un motiv întemeiat pe încălcarea de către pârâtă a articolului 4 alineatul (2) a doua liniuță din Regulamentul (CE) nr. 1049/2001 – ceea ce constituie o încălcare atât a unei „norme fundamentale de procedură”, cât și a unei „norme de drept”. Situația de fapt din speță nu ar justifica excepțiile invocate de pârâtă pentru a refuza accesul la unele părți cenzurate din documentele solicitate și, în orice caz, interesul public superior privind transparența și deschiderea procesului legislativ ar milita în favoarea divulgării integrale a documentelor solicitate de reclamantă.
      
         (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76)).